**În dar de Paşti**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Nu ştii ce bucurie m-a cuprins

În zilele fierbinţi de sărbătoare,

Când iepuraşul dulce, înadins,

În dar de Paşti frumosu-ţi trup de floare

Mi l-a adus zâmbind şi eu flămând

De tine, azi, mai mult ca niciodată,

Îţi mângâi formele, tăcut, în gând

Şi mi-aş dori s-o fac încă o dată.

În fiecare lună, de-ar fi Paşti,

Tu să-nfloreşti în palma mea gingaşă,

Să te admir din clipa când te naşti

Şi să te simt lipită sub cămaşă.

- Tu ştii, iubite, zilele sunt lungi,

Îţi las fotografia mea să-ţi ţină

O vreme companie, dac-ajungi

Te-aştept să guşti din ciocolata fină

A pielii mele, doar de iepuraş

Ai voie să te-mbeţi cu poezia,

Descheie-ncet al rochiei năsturaş

Şi vei descoperi geografia

Trupului meu şi-atunci ai să-nţelegi,

Cadoul tău de Paşti nu-i iluzoriu,

Eu nu respect demersuri stricte, legi,

Iubirea nu o port ca accesoriu.

Ioan Grigoraș Liliana Trif